{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Poziv na dodjelu bespovratnih sredstava  Potpora MSP-ovima Istarske županije u zelenoj tranziciji putem proizvodnih inovacija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"STEVO ŽUFIĆ","Poziv na dodjelu bespovratnih sredstava","Molim razmotrite mogućnost da se natječaj pojednostavi jer je nesrazmjeran mogućim bespovratnim sredstvima koja maksimalno mogu biti 150.000 EUR. Upute su na preko 100 stranica, prilično kaotične i ostavljaju mogućnost grešaka za prijavitelje. Za takve male natječaje upute ne bi smjele biti na više od 30 stranica.","Primljeno na znanje","Također napominjemo kako je sadržaj predmetnih Uputa za prijavitelje sukladno Pravilima za program iz područja teritorijalnih ulaganja i pravedne tranzicije za financijsko razdoblje 2021.-2027., koja propisuju sadržaj (izgled) Uputa za prijavitelje i njezine glavne elemente, kao i kriterija prihvatljivosti i odabira koji su formalno usvojeni od strane Odbora za praćenje te moraju biti primijenjeni. Kriteriji su dostupni na https://eufondovi.gov.hr/wp-content/uploads/2024/01/JTF-Prilog-02_Obrazac-KOO-i-bodovanje_HRV_ODOBRENI.pdf"]
[2,"STEVO ŽUFIĆ","Poziv na dodjelu bespovratnih sredstava,\n1.Opće informacije","Molim precizno razjasniti jesu li prihvatljivi u natječaju samo inovativni proizvodi ili i usluge i jesu li prihvatljivi prijavitelji samo proizvodna poduzeća (i koja) ili sva poduzeća koja imaju proizvodna ulaganja i inovativne usluge (?). Tu je zbrka pojmova, čini mi se pa budite maksimalno precizni jer iz prijedloga uopće nije jasno šta je prihvatljivo. Npr. Inovativne usluge mogu biti i u prijevozu i u turizmu a ne vidim koje bi proizvodne usluge mogle biti u proizvodnim poduzećima ili da spadaju u proizvodne inovacije. Manje teksta i raznih odredbi ali da bude precizno i razumljivo, molim.","Primljeno na znanje","Uputama za prijavitelje, poglavlje 2. Prihvatljivost prijavitelja i kriteriji isključenja definiraju da su prihvatljivi prijavitelji-„Pravna ili fizička osoba koja je mikro, mali ili srednji poduzetnik, u skladu s definicijom malih i srednjih poduzeća na način utvrđen u Prilogu I. Definicija malih i srednjih poduzeća Uredbe o skupnom izuzeću sa sjedištem ili podružnicom registriranom na području Istarske županije“ te kako prijavitelj mora dokazati slijedeće „…da je u trenutku podnošenja projektnog prijedloga registriran za prihvatljive djelatnosti u kojima provodi prihvatljive aktivnosti (nap: dakle da nije registriran isključivo za obavljanje djelatnosti navedenih u čl. 8 Programa potpora). Ispunjenost kriterija se dokazuje  uvidom u Izjavu prijavitelja (Obrazac 1)“.\n\nPrihvatljive aktivnosti definirane su poglavljem 4. Prihvatljive aktivnosti koje obavljaju gore navedeni prihvatljivi prijavitelji. \n\nDakle moguće je prijava MSP-a koji obavljaju bilo koju djelatnost (npr. prijevoz, turizam …),  a jedina iznimka su MSP-ovi koji  obavljaju isključivo djelatnosti iz članka 8. Program potpora (https://eufondovi.gov.hr/wp-content/uploads/2024/04/Program-dodjele-drzavnih-potpora-za-Prioritet-4.-Pravedna-tranzicija.pdf ) koji onda nisu prihvatljivi. \n\nShvaćamo da je poziv donekle kompleksan, ali to proizlazi iz koncepat samog poziva i činjenice da omogućava financiranje različitih tipova inovacija (proizvodne, organizacijske, procesne ..) u kombinaciji sa 4 vrste potpora što je svakako vrlo kompleksno."]
[3,"STEVO ŽUFIĆ","Poziv na dodjelu bespovratnih sredstava,\n2. Prihvatljivost prijavitelja  i kriteriji isključenja","mOLIM PRECIZNO POJASNITI DA LI SU TROŠKOVI OSOBLJA PRIHVATLJIVI ZA SVE OPERACIJE I ZA SVE AKTIVNOSTI ILI SAMO ZA NEKE.","Primljeno na znanje","U popisu aktivnosti (poglavlje 4.) je navedeno za koje je vrste aktivnosti je trošak osoblja  ujedno i prihvatljiva kategorija troška.\nTakođer, sukladno Uputama za prijavitelje, poglavlje 4. Prihvatljive aktivnosti prihvatljivi su: „troškovi plaća zaposlenika prijavitelja koji rade na provedbi projekta, uz primjenu paušalne stope“ dok poglavlje 1. Opće informacije (potpoglavlje Primjena instituta pojednostavnjenih mogućnosti obračuna troškova) definira kako su troškovi osoblja prihvatljivi za istraživačkog, tehničkog i ostalog pomoćnog osoblja i upravljanje projektom te se izračunavaju u skladu s čl. 55. stavak 2. (b), Uredbe (EU) br. 2021/1060."]
[4,"STEVO ŽUFIĆ","Poziv na dodjelu bespovratnih sredstava,\nPrilog 4. Preporučeni sadržaj investicijske studije","Predlažem da se investicijska studija izostavi. Predložili ste da je preporučen sadržaj iz točke 2.7. Guide to Cost-Benefit Analysis\nof Investment Projects koja se u EU primjenjuje za projekte veće od 50 mil EUR a u ovom se natječaju radi o projektima sa maksimalnom potporom od 150.000EUR. Također cijeli je natječaj usmjeren da se u proizvodnim poduzećima nešto malo dopuni kroz neki novi inovativni proizvod ili proces (ili uslugu?) sa malom investicijom koja je samo djelić ukupnih ulaganja u jedno proizvodno poduzeće (ukupne aktive poduzeća) i u pravilu se ne radi o samostalnim investicijama koje se mogu samostalno pratiti, mjeriti i analizirati. To znači da se za proizvodno poduzeće koje ima možda ukupne prihode od 10 mil EUR i aktiviu od 15 mil EUR sada za sitnu investiciju u inovacije, digitalizaciju i klimatsku zaštitu treba raditi cjelovitu investicijsku studiju po EU pravilima za projekte od preko 50 mil EUR. Takva studija ako je radi neki KMPG, Delloite ili Ernst&Jung sama košta 150.000 EUR. Ako je radi neki student na tavanu možda bi je napravio za 2000 - 3000 EUR ali onda bi i bila takve kvalitete otprilike. Molim pojednostavite stvari jer se na taj način rade stvari koje nisu dobre a tako bi se radile i investicijske studije za te male projektiće sa bespovratnim sredstvima do 150.000 EUR.","Primljeno na znanje","U Prilogu 4. navedeno je da je preporučeno, ali ne i obavezno Financijsku analizu izraditi u skladu s poglavljem 2.7 Vodiča. Isto će biti utvrđeno i Uputama za prijavitelje (točka 3. Prihvatljivost projekta) tj. tražit će se isključivo određena vrsta financijske analize koja će pokazati novčani tijek u periodu od 3/5 godina, ali forma i metodologija izrade iste neće biti uvjetovana korištenjem  Guide to Cost-Benefit Analysis."]